钦定古今图书集成/明伦汇编/闺媛典/第051卷 > 杨一夔妻顾氏
## 钦定古今图书集成/明伦汇编/闺媛典/第051卷 > 杨一夔妻顾氏

按《苏州府志》：“顾氏，昆山人，杨一夔妻。嫁三年，生一子。
一夔被酒出浴溺死。顾日夜哭，必欲死之。翁日森以抚孤勉之。妇每哭，日森亦哭。亡何，子又死，氏乃决计
自经于床。姑趋救之，复苏。日森大呼曰：‘新妇不念吾
二老人耶’？乃止，而日痛哭不绝。七年，翁亡，妇念姑虽
老病，幸有四女在，足相慰藉，己在反为累。一日，伺姑”
出，即拒户更衣自缢。衣裳三袭皆缝合。年三十一。